Mornarička akademija u Annapolisu: Od tinejdžera do mornaričkih oficira.
Obrazovanje za trenutke kada će donositi odluke o životu i smrti koje kao zapovjednici neće moći prepustiti nekom drugom
Ovdje mladići i djevojke od tinejdžera odrastaju u mornaričke oficire. U cilju odgajanja budućih zapovjednika u američkoj mornarici, Akademija testira svoje studente i unutar i izvan učionica, kroz čitavu seriju zahtjevnih, ali neophodnih provjera. Jedna od glavnih američkih visokoškolskih institucija je Pomorska Akademija Sjedinjenih Država u Annapolisu, savezna država Maryland. U Pomorskoj Akademiji, osnovanoj 1845., odgajaju se oficiri od kadetskog sastava koji broji više od 4 hiljade polaznika. I za onemedju njima koji će jednog dana služiti u nuklearnim podmornicama i u kabinama sofisticiranih letjelica - sve počinje ovdje, na malim jedrilicama na rijeci Severn. Direktor za obuku u jedrenju, zapovjednik Chris Tomassy, kaže da vijekovima stare vještine jedrenja predstavljaju vrijedne lekcije i u ova moderna vremena: Mnogi će reći da su u Annapolisu najbolji i najpametniji studenti u zemlji, ali i nakon 4 godine školovanja tek ih očekuje okean znanja koja trebaju savladati. 22-godišnja Laura Martindale je jedna od prvih žena ikada izabranih da služe u podmornici. Ona kaže da je Akademija zaista priprema za izazove koji tek stoje pred njom: Dok Laura planira karijeru ispod mora, kadetkinja Jaclyn Jordan se priprema da osvoji nebo. Ali, prije i iznad tehničke obuke, biti pripadnik američke mornarice znači biti spreman za rat. Trener u streljačkoj obuci, Bill Karditzas, kaže da su pravila jednostavna: Kadeti takodje moraju održavati vrhunsku fizičku kondiciju. Gotovo u svako doba i po cijelom kampusu vidjećete kadete koji vježbaju, bave se sportom ili samo trče u društvu sa kolegama. Medju najvažnijim kvalitetima za zapovjednika, čemu ih uče u Annapolisu, jesu čast i integritet... Kadet Matthew Evans se slaže s tim, kao i Jaclyn Jordan: Pojedinačna iskustva su različita, ali svi diplomci se slažu u tome da ih Pomorska akademija istinski priprema za odluke o životu i smrti koje će kao zapovjednici morati da donose.